als_Latn dik_Latn sag_Latn
Një parathënie për vajzën që hyri me zhurmë në showbiz.
Aurela Hoxha, është shembulli i personazhit që e ka krijuar vetë identitetin e saj mediatik. Ajo vuri veten në kopertinë, ende kur s'kishte famë kopertinash, në një revistë që e krijoi vetë dhe e pagëzoi me emrin e saj. Krijoi fillimisht markën duke kuriozuar me dhjetëra njerëz përreth që pyesnin njëri-tjetrin "Kush është kjo vajzë? Nga vjen?Ku e gjen këtë guxim që të sillet si e famshme?"
Sipas deklaratave të saj televizive, ajo braktisi pasionin e parë, mjekësinë dhe iu kushtua tërësiSht modës. Hapi një agjensi modelesh dhe e promovoi në një spektakël televiziv "Albania's Next Top-Model", ku ajo vetë drejtonte dhe këshillonte vajzat e reja, se çfarë duhej për të qënë modele.
Sërish njerëzit pyetën: "Po kjo çne modele? Kur ka qënë kjo modele të këshillojë të tjerët?" Nga një kuriozitet i largët, interesi për vajzën seksi u bë edhe më i madh, kur mediat dhe rrjetet sociale nisën të flisnin për të. Nga një anë njerëzit turfullonin se ajo nuk kishte asnjë eksperiencë dhe nuk përfaqësonte asgjë, madje shumë flisnin për ndërhyrje të mundshme plastike, nga ana tjetër, ajo publikonte në faqen e saj në Facebook - që sa vinte e shtohej në numër ndjekësish - foto nga njerëz të ndryshëm që shkruanin me stilolaps emrin e saj në pëllëmbët e duarve.
Mes zjarreve të kritikave dhe ndonjëherë edhe fyerjeve, Aurela jo vetëm që nuk u tërhoq, por u bë edhe më interesante për mediat, të cilat duke vlerësuar zhurmën që ajo krijonte, nisën ta ftonin kudo. Dhe ajo nuk refuzoi asnjë ftesë: E ftonin që ta ngacmonin për thashethemet që vërtiteshin rreth saj. Aurela buzëqeshte, por kurrë nuk thoshte atë që të tjerët prisnin. E ftonin që ta ballafaqonin "live" me njerëz që do ta sulmonin publikisht. Aurela fitonte debatin me butësinë e saj.
E ftonin që të zbukuronte panelet në emisione "primetime" dhe ajo e respektonte ftesën, e veshur me një mini-fustan, e kuruar deri në detaj, duke iu përgjigjur me delikatesë çdo lloj pyetjeje.
E ndërsa gazetarët e skenaristët e emisioneve mendonin se "po e përdornin", Aurela i përdori edhe më shumë mediat në favorin e saj. U bë VIP me të drejta të plota. Dalëngadalë, në revistën e saj pranuan të dilnin gati të gjithë figurat më të njohura të showbizit, edhe ata që kishin rrudhur buzët në fillim për "vajzën e panjohur me guximin e çmendur"; gazetat hapnin faqet e para me foto të saj në tapetet e kuq të eventeve; biznesi i butikut me veshje që ajo kishte krijuar lulëzoi, blerësit u shtuan dhe marka së fundmi u zgjerua edhe me një linjë veshjesh, që sërish mban emrin e saj: Aurela.
Dhe pas suksesit të saj në "Dancing with the Stars" si një prej finalisteve të konkursit dhe zgjuarësisë që tregoi në sjellje me jurinë, ajo shtoi tashmë jo vetëm interesin, por edhe respektin e shumë njerëzve, që deri në atë moment e kishin paragjykuar si "një tjetër vajzë seksi që zapton ekranin dhe kaq."
Ja pra, Aurela, vajza e sjellshme me trupin joshës, doli që ishte shumë më mençur nga sa e kishin vlerësuar. Kuptoi çfarë donin mediat dhe i shfrytëzoi për të promovuar të gjitha produktet e saj. Sot edhe ti, më skeptiku duhet të jesh dorëzuar përballë saj: Po të mos e duash se s'ka artikulimin intelektual të Grida Dumës apo ambicien politike të Erisa Spiropalit, të paktën nuk e mohon dot, që ajo punon për ëndrrat e saj. Po të mos ia vlerësosh punën, të paktën e konsideron që ajo është bërë pjesë e rëndësishme e showbizit dhe tërheq shikueshmëri në çdo ekran që ftohet. E nëse, fjalia e mësipërme të duket qesharake, atëherë kujdes: Ke klikuar mbi këtë intervistë dhe je aq kurioz/e saqë po e lexon. Efekti "Aurela". Ajo prapë fitoi!
Emri: Aurela
Mbiemri: Hoxha
Gjatësia: 1.72
Pesha: 57kg
Çfarë ke veshur në këto momentë?
Në këto momente, si dite e zakonshme pune kam veshur pantallona Zara, bluze pambuku Moschino dhe një palë çizme të sheshta Chanel, xhaketë boyfriend të markës Celine, vathë vintage, orën time te pandashme Rolex, dhe çante Hermes.
Cili është kombinimi yt më i hershëm, që mban mend:
Një nga kombinimet që mbaj mend më shumë , ka qene kombinimi i pantallonave xhinse me bel te ekzagjeruar te larte, body e ngushte me ngjyra, xhaketë xhins e zbardhur dhe vathë ngjyrë ari në forme rrathesh (sa më të medhenj, aq me in).
Një veshje nga e kaluara, që e ruan dhe do shumë:
Fustanin e mbrëmjes së maturës, të cilin e kam krijuar vetë. Është një fustan i inspiruar nga veshjet e përrallave dhe besoj, që do ta ruaj për shumë gjatë.
Kombinimi që të ka vënë më shumë në siklet?
Vite më parë, kur në modë ishte të vishje kombinime, ku duhej të zbuloje barkun, kembet dhe goxha dekolte (kombinimi më i tmerrshëm i të gjitha kohërave…)
Blerja e parë me lekët e tua?
Nuk është se e mbaj mend fiks, por di të them që ka qënë shumë herët, pasi me gjithë përkëdheljet e një vajze të vetme, sërish kjo s’më ka penguar që të punoj, që në moshë të vogël, kështu që rroga ime e parë ka qënë që 16 vjeç.
Ke dollap dhomë apo dollap të zakonshëm?
Kam një dhomë dollap :)
Sa herë në vit e organizon dollapin?
Pothuajëse çdo muaj merrem me sistemimin, organizimin, heq veshje që nuk do ti vesh më, si dhe shtoj kombinime të reja...
Garderoba e Aureles, nga mund te dallohet mes garderobave të tjera. Çfarë veçorie ka? Ka shumë kombinime. Ajo ç’ka e veçon është pikërisht kjo. Nuk gjen në gardarobën time veshje sipas rradhes, fustane, kemisha, etj, por i gjen të gjitha të kombinuara në mënyrën që unë mendoj ti vesh. Këtë bëj që në momentin që bëj shopping. Në të tillë formë i mbaj dhe në garderobë.
Dhurata më e bukur qe ke marrë?
Marr shumë dhurata dhe pëlqej të bëj shumë dhurata. Kam në fakt një të veçantë, por po kaq të veçantë e bën fakti që nuk e ndaj dot me të gjithë. Por është aksesor, kaq mund t’ju them.
Veshja e fundit që ke falur?
Nje fustan të linjës time, dje.
Veshja e fundit që ke qepur?
Një fustan të bardhë, që kisha veshur në eventin e Geraldina Sposa.
Blerja e fundit?
Kanë qënë disa blerje, që kam bërë disa ditë më parë në Milano. Ishin kryesisht propozimet e fundit për sezonin e verës.
Veshja/Aksesori më i shtrenjtë që ke në garderobe dhe sa? Kam shumë gjëra të shtrenjta, kryesisht aksesorë të çmuar. S’di të them më të shtrenjtën, por di të them, që kam bërë dhe ''çmendurira'' herë pas here në blerje.
Nje item te lire që se heq nga trupi? Kam një rrip dore, që e kemi pasur të gjithe si grup në gjimnaz. Është diçka, që asokohe kishte shumë vlerë e tani mban vlerën e kujtimeve.
Nje veshje/ aksesor që sdo e vishje kurrë?
S'di të them fiks tani, por është e sigurt që sdo vishja kurrë diçka vetëm që është në modë, nëse nuk do më rrinte bukur apo të më shkonte me fizikun tim.
Sa këpucë ke?
Mbi 300 palë kam aktualisht në garderobë, me gjithë fushatën time te ''pastrimit'', që e bëj çdo sezon.
Bizhu të çmueshme apo trendy e të lira?
Bizhu të çmueshme dhe vintage.
Butiku ku do të doje të jetoje?
Po pse të zgjedh një. Jemi që jemi, po zgjedh një qendër tregëtare, ku ka më shumë se një...
Qyteti i preferuar për shopping?
New York, Milano.
Blerja e fundit e syzeve?
Vetëm para disa ditësh, kam blerë një palë Carrera me xham pasqyrë dhe skelet transparent.
Në çfarë dyqanesh shkon zakonisht?
Fakti që markat kryesore mungojnë në Tiranë, bën që ato të vizitoj së pari, por gjithashtu dhe të tjera si Zara, H&M .
Sa herë në muaj bën shopping?
Sa herë që udhëtoj.
Ben shopping online?
Ndonjëhere po.
Blerja për të cilën je bërë pishman?
Ndodh zakonisht me veshje të rëndësishme eventesh, të cilave nuk ju vjen kurrë rradha të vishen. Për ato më vjen keq, pasi janë zakonisht dhe blerje të shtrejnta e gjithashtu që pas disa muajsh nuk janë më në kulmin e tyre.
Ngjyra që të shkon më shumë?
Me të kuqen dhe të bardhën kam bërë paktin e përjetshëm.
Ngjyra që sdo të vije kurrë?
Ngjyra kafe me duket ngjyrë e trishtë.
Cili është paragjykimi më i madh për ty, nga ana e stilit?
Fakti që guxoj.
Gjoks apo vithe? Çfarë do theksoje?
Belin, armën time më të fortë.
Kujt i merr mendim për kombinime?
Endrit Mertiri është i vetmi, me të cilin diskutojmë dhe vendosim, jo vetëm për veshjet e eventeve të ndryshme, ku unë jam pjesë, por së fundmi më ka dhënë një dorë dhe për koleksionin tim të veshjeve.
Fustani Red Carpet që të pëlqen më shumë nder vite, nga ato që ke veshur?
Ka qënë një fustan Gucci pak estravagant, që kam veshur në Red Carpet, që u organizua para dy vitesh në Miss Albania.
Një fashinosta ndërkombëtare që të pëlqen më shumë?
Anna dello Russo, Chiara Ferragni.
Filmi fashion i preferuar i yti?
The Devil Wears Prada
Çfarë duhet të iki nga garderoba e vajzave shqiptare?
Getat ngjyrë mishi, rripat plastikë, streçet .
Këshilla më e mirë e modes që ke marrë? '
"Less is more...''
Ti stilon vetë aktualisht? Si lindi? Cila është femra që vesh Aurela?
Kishte disa kohe që unë e ëndërroja këtë gjë, që të shikoja idetë e mia të materializuara, të shikoja skicat e mia të ralizuara dhe një ditë rastesia më bëri të njoh disa njerez, që kishin një fabrikë prodhimi ne NY. Nga ai moment fillova ta marr pak më seriozisht këtë gjë. Pas prodhimeve të para, nga të cilat isha shumë e kënaqur, fillova të porosis linjë të mirëfilltë. Një të tillë e kisha dimrin që po lemë pas dhe ka qënë e pëlqyer besoj. Janë disa artistë, që kanë zgjedhur të vishen me këto veshje. Ndërkohë unë personalisht, po skicoj dhe prodhoj dhe veçanerisht për Soni Malaj, pasi ajo është femra më e ngjashme me fizikun që unë kam parasysh kur skicoj me belin e vogel, vithe te ngritura etj. Plus që ato veshje janë më shumë estravagante se të perditshme, keshtu i shkon dhe me jetën dhe aktivitetin, veshje të cilat i ka veshur në koncerte, gjysëm finale të Top Fest. Tani është duke ardhur dhe fustani, të cilin kam porositur që Soni të veshë në Red Carpet, që bëhet për Top Fest. Dua të theksoj që unë nuk jam stiliste, nuk kam studiuar për këtë gjë. Është një pasion i imi, te cilit po i shkoj pas për sa kohë këto veshje po pëlqehen në treg.
Komplimenti më i bukur që ke marrë në Fashion?
Komplimenti apo fakti që mua më bën të ndihem mirë e që më frymëzon çdë ditë në punën time, është që tashmë jam bërë shembull për disa vajza. Kjo për mua është kryesore në punën që bëj...
Mendon se kopjet kineze janë ok, për ata që s’kanë mundësi, apo dëmtojnë origjinalet?
Ka pasur raste që kam menduar ''sa mire që ekzistojne...'' , pasi aty mund të gjesh ndonjë veshje apo aksesor shumë të përafert me ate c'ka propozojnë stilistët dhe me çmim shumë qesharak. Por ka pasur dhe raste kur ''jam mërzitur shumë'' pasi kam parë aty veshje për të cilën kam harxhuar vërtet një shumë të konsiderueshme për ta pasur vetëm unë... kështu që kam një dilemë. Poor gjithësesi jam e idesë, që në një farë mënyre dhe nuk e dëmtojnë shumë tregun , pasi ata që janë mësuar të vishen me marka e kanë të vështirë të vishen me veshje të tilla e për ata që kanë dëshire, por s’i kanë mundësitë, shumë mirë që ka dhe vende të tilla...
Ciles/cilit ja beson grimin?
Suela Cangut, asaj i kam besuar pamjen time, prej shumë kohësh.
Cilit/ ciles ja beson floket?
Suela Cangu
Mban dietë? Çfarë?
Pooo! Në pjesën më të mirë të rasteve evitoj embelsirat, yndyrnat dhe përpiqem të ushqehem shëndetshëm me shumë perime, fruta , lengje dhe shumë ujë. Sigurisht ka pasur dhe shumë raste, që kam provuar dieta drastike si Dukani, apo të tjera si këto. Kam arritur në përfundimin, që e vetmja mënyrë për një trup fit dhe të shëndetshëm, në të njetën kohë, është që të ushqehesh me të gjitha, duke patur kujdes në sasi dhe orare dhe sigurisht shumë aktivitet fizik.
Sa herë bën fitness në javë?
Çdo ditë.
Kremërat e tu të preferuar për lekurën?
Swiss line.
Eventi ndërkombëtar, ku do të doje të ishe pjesë?
Tani me bëre të ëndërroj! Nuk ka një event fashion, apo Red Carpet ndërkombëtar, ku unë s’do doja të isha pjesë dhe më vjen keq, që Shqipëria është kaq e varfër në këtë aspekt.
Ëndrra jote fashion?
Një Cover Shooting për një revistë ndërkombëtare (po ëndërroj shumë tani ...)
Një aksesor/veshje e momentit, që do të doje ta kishe në dorë?
Ai diamanti blu, që u shit dje. Se si më shpetoi.. ha ha ha
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lvs_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sot_Latn als_Latn als_Latn als_Latn als_Latn als_Latn als_Latn srd_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn srd_Latn als_Latn eng_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn umb_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn